**DARBŲ ATLIKIMO SUTARTIS**

2025 m. lapkričio d.Nr.

Panevėžys

**Panevėžio miesto savivaldybės administracija,** juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama Panevėžio miesto savivaldybės administracijos direktoriaus Giedriaus Šileikos, veikiančio pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2024 m. vasario 29 d. sprendimu Nr. 1-31 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos 2023 m. kovo 22 d. sprendimo Nr. 1-81 pripažinimo netekusiais galios“, (toliau – Užsakovas), ir

**UAB „Panevėžio gatvės“**, juridinio asmens kodas 147026330, kurios registruota buveinė yra Beržų g. 12, Panevėžyje, atstovaujama direktoriaus Arvydo Zapalskio, veikiančio pagal UAB „Panevėžio gatvės“įstatus, (toliau – Vykdytojas),

(toliau kartu vadinama Šalys, o kiekviena atskirai – Šalis) sudarė šią Darbų atlikimo sutartį (toliau – Sutartis) ir susitarė:

1. **SUTARTIES DALYKAS**

1.1. Sutartyje nustatytomis sąlygomis ir tvarka Vykdytojas savo jėgomis ir rizika įsipareigoja atlikti **Šermuto upelio vagos valymo darbus** (toliau – Darbai).

1.2. Atliekamų Darbų aprašymas pateikiamas Sutarties priede.

1.3. Darbai, nurodyti Sutarties 1.1 punkte, turi būti atliekami vadovaujantis Sutarties nuostatomis (įskaitant Sutarties priedą), teisės aktais, reglamentuojančiais Darbų atlikimą.

1.4. Vykdytojas įsipareigoja kokybiškai atlikti Sutarties 1.1 punkte nurodytus Darbus, o Užsakovas įsipareigoja už kokybiškai ir laiku atliktus Darbus sumokėti Vykdytojui šioje Sutartyje nustatyta tvarka nurodytą kainą.

1.5. Darbų atlikimo vieta – Panevėžio miesto savivaldybė.

1. **SUTARTIES GALIOJIMAS, VYKDYMO PRADŽIA, TRUKMĖ IR TERMINAI**
   1. Ši Sutartis įsigalioja nuo Sutarties pasirašymo dienos (antrosios Šalies pasirašymo) ir tol, kol įvykdomi sutartiniai Šalių įsipareigojimai, arba iki tol, kol Šalys sutaria ją nutraukti arba Sutartis nutraukiama joje ar teisės aktuose nustatytais atvejais.

2.2. *Darbų atlikimo* terminai:

2.2.1. Darbų atlikimo pradžia – nuo Sutarties įsigaliojimo dienos;

2.2.2. Darbų atlikimo pabaiga – ne vėlesnė kaip **2026 m. spalio 31 d. (imtinai)**.

2.3. Sutarties galiojimo termino pratęsimas nenumatomas.

1. **SUTARTIES KAINA (KAINODAROS TAISYKLĖS) IR MOKĖJIMO SĄLYGOS**

3.1. Sutarčiai taikoma fiksuotos kainos kainodara.

3.2. Pradinė Sutarties vertė (ji yra lygi Vykdytojo pasiūlymo kainai be pridėtinės vertės mokesčio (toliau – PVM), nurodytai už visą perkamų Darbų apimtį, kiekį) ir Sutartyje nurodytų atliekamų Darbų kaina yra 14 984,18 Eur (keturiolika tūkstančių devyni šimtai aštuoniasdešimt keturi eurai) be PVM, PVM sudaro (21 %) 3 146,68 Eur (trys tūkstančiai vienas šimtas keturiasdešimt šeši eurai 68 centų), iš viso: 18 130,86 Eur (aštuoniolika tūkstančių vienas šimtas trisdešimt eurų 86 centai) su PVM (toliau – Darbų kaina arba Sutarties kaina).

3.3. Už Sutartyje nurodytą Darbų kainą Vykdytojas įsipareigoja atlikti Darbus, numatytus Sutarties 1.1 punkte ir Sutarties priede. Į Darbų kainą įeina darbo jėgos, mechanizmų ir medžiagų kaina, mokesčiai, draudimo, transportavimo, apsaugos ir visos kitos, Vykdytojui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos. Vykdytojas neturi teisės reikalauti padengti jokių išlaidų, viršijančių Sutarties 3.2 punkte nurodytą Darbų kainą.

3.4. Jeigu, siekiant laiku ir tinkamai įvykdyti Sutartį, reikia atlikti papildomus Darbus, kurių Vykdytojas nenumatė pateikiant pasiūlymą ir jie yra būtini šiai Sutarčiai tinkamai įvykdyti, šiuos Darbus Vykdytojas atlieka savo sąskaita.

3.5. Darbų kaina su PVM, nurodyta Sutarties 3.2 punkte, yra galutinė ir apima visas tiesiogines ir netiesiogines su Darbu atlikimu susijusias išlaidas ir negali būti keičiama visą Sutarties galiojimo laikotarpį, išskyrus atvejus numatytus šioje Sutartyje.

3.6. Šalys susitaria, kad Sutartyje nurodyta Darbų kaina gali kisti (didėti ar mažėti) dėl Lietuvos Respublikos pridėtinės vertės mokesčio įstatyme nustatyto pridėtinės vertės mokesčio dydžio pasikeitimo. Kaina perskaičiuojama per 10 (dešimt) darbo dienų po Lietuvos Respublikos pridėtinės vertės mokesčio įstatymo įsigaliojimo. Tokiu atveju likusių Darbų kaina pasikeičia tiek, kiek pasikeičia mokestis. Likusieji Darbai suprantami kaip faktiškai likusieji neatlikti Darbai iki naujos Lietuvos Respublikos pridėtinės vertės mokesčio įstatymo redakcijos įsigaliojimo dienos. Darbų kainos pakeitimas įforminamas abiejų Sutarties šalių pasirašomu papildomu susitarimu, kuris yra neatskiriama Sutarties dalis. Perskaičiuotomis kainomis sumokama už atliktus Darbus po įstatymo įsigaliojimo dienos. Pasikeitus kitiems mokesčiams, Sutarties kaina neperskaičiuojama.

3.7. Sutarties vykdymo metu pasikeitus PVM mokesčiui kaina perskaičiuojama taip, kaip nurodyta Sutartyje ir tai nelaikoma Sutarties sąlygų keitimu.

3.8. Šalys susitaria, kad Sutartyje nurodyta Darbų kaina gali kisti (didėti armažėti) dėl bendro kainų lygio kitimo:

3.8.1 Bet kuri Šalis Sutarties galiojimo metu turi teisę inicijuoti Sutartyje numatytos kainos perskaičiavimą (keitimą) ne anksčiau kaip po 6 (šešių) mėnesių nuo šios Sutarties sudarymo dienos mėnesio, jeigu Valstybės duomenų agentūros (https://vda.lrv.lt/lt) skelbiamo vartotojų kainų indekso „Vartojimo prekės ir paslaugos“ pokytis (k), apskaičiuotas kaip nurodyta 3.8.4 papunktyje, viršija 5 procentus. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialios Valstybės duomenų agentūros ar kitos institucijos išduoto dokumento ar patvirtinimo.

3.8.2. Šalys privalo, sudaromame prie Sutarties rašytiniame susitarime dėl Sutarties kainos perskaičiavimo, nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą Darbų kainą.

* + 1. Perskaičiuota kaina taikoma mokėjimams, pateiktiems po to, kai Šalys sudaro susitarimą dėl kainos perskaičiavimo.
    2. Nauja kaina apskaičiuojama pagal formulę:

*, kur*

a – kaina (Eur be PVM)) (jei ji jau buvo perskaičiuota, tai po paskutinio perskaičiavimo);

a1 – perskaičiuota (pakeista) kaina (Eur be PVM);

k – pagal vartotojų kainų indeksą (bendras „Vartojimo prekės ir paslaugos“) apskaičiuotas vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur

Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Vartojimo prekių ir paslaugų indeksas („Vartojimo prekės ir paslaugos“);

Indpradžia – laikotarpio pradžios datos (mėnesio) vartojimo prekių ir paslaugų indeksas („Vartojimo prekės ir paslaugos“).

Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* + 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vienoskaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
    2. Vėlesnis kainų perskaičiavimas negali apimti laikotarpio, už kurį perskaičiavimas jau buvo atliktas.
  1. Darbų kaina perskaičiuojama taip, kaip nurodyta Sutartyje ir tai nelaikoma Sutarties sąlygų keitimu.
  2. Užsakovas už atliktus Darbus atsiskaito su Vykdytoju per 30 (trisdešimt) kalendorinių dienų nuo Darbų atlikimo rezultato: PVM sąskaitos faktūros/ sąskaitos faktūros (toliau – sąskaita faktūra) ir Darbų atlikimo perdavimo–priėmimo akto pateikimo dienos.
  3. Vykdytojas sąskaitas faktūras teikia tik elektroniniu būdu. Elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Vykdytojas gali pateikti pasirinktomis priemonėmis. Europos elektroninių sąskaitų faktūrų standarto neatitinkančią elektroninę sąskaitą faktūrą Vykdytojas gali teikti tik naudojantis informacinės sistemos SABIS priemonėmis. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Pirkėjo ir Tiekėjo bendravimas ir keitimasis informacija naudojantis SABIS.

3.12. Užsakovas už atliktus Darbus atsiskaito mokėjimo pavedimu į Vykdytojo nurodytą banko sąskaitą:

Sąskaitos Nr. LT84 7300 0100 0237 7178;

Bankas AB Swedbank;

Banko kodas 73000.

Apmokėjimas laikomas įvykdytu, kai pinigai patenka į Vykdytojo šiame punkte nurodytą sąskaitą.

**4. ŠALIŲ ĮSIPAREIGOJIMAI IR TEISĖS**

**4.1. Užsakovas įsipareigoja**:

4.1.1. sudaryti Vykdytojui tinkamas ir visas būtinas sąlygas Darbams atlikti;

4.1.2. informuoti Vykdytoją apie aplinkybes, keliančias grėsmę Sutarties vykdymui;

4.1.3. tinkamai vykdyti visus kitus iš šios Sutarties kylančius įsipareigojimus.

**4.2. Vykdytojas įsipareigoja**:

4.2.1. pradėti atlikti Darbus tik po to, kai Sutartis įsigalioja;

4.2.2. pagal šios Sutarties sąlygas atlikti Darbus;

4.2.3. užtikrinti, kad Darbus atliktų kvalifikuotas personalas;

4.2.4. informuoti Užsakovą apie aplinkybes, keliančias grėsmę Sutarties vykdymui;

4.2.5. tinkamai ir sąžiningai vykdyti Sutartį;

4.2.6. savarankiškai apsirūpinti materialiniais ištekliais, reikalingais Sutartyje numatytiems Darbams atlikti;

4.2.7. pateikti laiku ir tinkamai įformintus Darbų atlikimo perdavimo–priėmimo aktus, sąskaitas faktūras;

4.2.8. garantuoti saugų Darbų atlikimą, priešgaisrinę ir aplinkos apsaugą bei darbo higieną Darbų atlikimo objekto teritorijoje, taip pat gretimos aplinkos apsaugą. Vykdytojas užtikrina, kad jo pasamdyti darbuotojai ir/arba tretieji asmenys, už kuriuos atsakingas Vykdytojas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;

4.2.9. savo sąskaita ištaisyti Darbus, kurie dėl Vykdytojo kaltės yra netinkamai atliktos ir neatitinkančios Sutarties sąlygų bei Darbų atlikimo aprašymo;

4.2.10. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą; Sutarties vykdymo laikotarpio pabaigoje Užsakovui paprašius raštu, grąžinti visus iš Užsakovo gautus Sutarčiai vykdyti reikalingus dokumentus;

4.2.11. užtikrinti, kad visą Sutarties vykdymo laikotarpį bus laikomasi aplinkos apsaugos kriterijų (reikalavimų), kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, nustatytų vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.3 papunkčiu, t. y., Paslaugos būtų teikiamos taikant įdiegtus aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitas lygiavertes aplinkos apsaugos vadybos užtikrinimo priemones. Užsakovui paprašius Vykdytojas turi per 10 (dešimt) kalendorinių dienų nuo prašymo gavimo dienos pateikti Užsakovui ataskaitą ir (ar) dokumentus, patvirtinančius nurodytų įsipareigojimų laikymąsi;

4.2.12. Vykdytojas, atlikdamas Darbus, atsako už medžių, želdinių, kelių, šaligatvių, pastatų, įrenginių ir kito turto, esančio Darbų atlikimo vietoje bei greta jos išsaugojimą, o turto suniokojimo atveju, atstatyti jį savo sąskaita ir atlyginti savininkams padarytą žalą;

4.2.13. Atlikti Darbus tvarkingai, neteršiant teritorijos, kompaktiškai laikyti atliekas bei išvežus jas iš teritorijos pateikti Užsakovui patvirtinančius dokumentus apie atliekų išvežimą į tam specialiai skirtas vietas;

4.2.14. Savo lėšomis, esant reikalui, įrengti laikinus aptvėrimus, o baigus atlikti Darbus juos išardyti;

4.2.15. tinkamai vykdyti visus kitus iš šios Sutarties kylančius įsipareigojimus.

**4.3. Užsakovo teisės:**

4.3.1. kontroliuoti ir prižiūrėti atliekamų Darbų atlikimo eigą;

4.3.2. reikalauti, kad Vykdytojas savo sąskaita šalintų atliekamų Darbų trūkumus;

4.3.3. atsisakyti nekokybiškai atliekamų Darbų ir nemokėti už netinkamai atliktus Darbus;

4.3.4. turi ir visas kitas šios Sutarties ir Lietuvos Respublikoje galiojančių teisės aktų numatytas teises.

**4.4. Vykdytojo teisės:**

4.4.1. teikti Užsakovui paklausimus, susijusius su Darbų atlikimu;

4.4.2. gauti apmokėjimą už laiku ir kokybiškai atliktus Darbus;

4.4.3. naudotis Lietuvos Respublikos įstatymuose ir kituose teisės aktuose numatytomis Užsakovo teisėmis.

**5.** **ATLIKTŲ DARBŲ PERDAVIMO IR PRIĖMIMO TVARKA**

5.1. Atlikti Darbai priimami pasirašant atliktų Darbų perdavimo–priėmimo aktą (toliau – Aktas) ADOC formatu, pasirašant elektroniniu parašu. Užsakovas per 5 (penkias) darbo dienas nuo Akto apie Darbų atlikimą pasirašo pateiktą Aktą arba jo nepasirašo, per tą patį terminą grąžina Vykdytojui arba priima neginčijamą atliktų Darbų dalį ir pareiškia raštu Sutarties nuostatomis pagrįstas pretenzijas dėl Darbų atlikimo.

5.2. Jeigu bet kuriuo šios Sutarties vykdymo metu paaiškėja, kad atlikti Darbai neatitinka kokybės reikalavimų, nukrypta nuo atliktų Darbų reikalavimų, tokios aplinkybės fiksuojamos Užsakovo raštu Vykdytojui.

5.3. Užsakovui pageidaujant, Vykdytojas privalo detalizuoti informaciją, pateikiamą Akte.

5.4. Užsakovui motyvuotai atsisakius priimti Darbus, sudaromas dvišalis aktas, kuriame nurodomi pastebėti Darbų trūkumai ar defektai ir jų pašalinimo terminai.

5.5. Akte nurodytus trūkumus ar defektus Vykdytojas pašalina savo jėgomis ir lėšomis.

5.6. Šalims pasirašius Darbų perdavimo–priėmimo aktą, Vykdytojas pateikia PVM sąskaitą faktūrą.

5.7. Vykdytojas sąskaitą faktūrą pateikia Užsakovui taip, kaip numatyta Sutarties dalyje ,,Sutarties kaina (kainodaros taisyklės) ir mokėjimo sąlygos“.

**6. ŠALIŲ ATSAKOMYBĖ**

**6.1. Vykdytojo atsakomybė:**

6.1.1. Vykdytojas atsako už tinkamą Darbų atlikimą pagal šioje Sutartyje, techninėje užduotyje (Sutarties priedas) nustatytus reikalavimus, išskyrus atvejus, kai Užsakovas nurodo kitaip;

6.1.2. visa atsakomybė už darbo saugą, priešgaisrinę ir aplinkos saugą, darbo saugą apsaugos teritorijose, atliekant Darbus, tenka Vykdytojui. Vykdytojas privalo atlyginti dėl jo kaltės padarytą žalą, kuri buvo padaryta jo, įmonės darbuotojų ar įrangos darbų atlikimo metu fiziniams ar juridiniams asmenims, privačiai ir visuomeninei nuosavybei;

6.1.3. jei Vykdytojas dėl savo kaltės neatlieka Darbų Sutartyje nustatytais terminais, Užsakovo pareikalavimu Vykdytojas privalo sumokėti Užsakovui 0,05 (penkias šimtąsias) proc. nuo neatliktų Darbų kainos be PVM delspinigių už kiekvieną termino praleidimo dieną;

6.1.4. jei Užsakovui paprašius, Vykdytojas nepateikia informacijos ir (ar) dokumentų patvirtinančių, kad Vykdytojas laikosi aplinkos apsaugos reikalavimų pagal Sutarties 4.2.11 papunktį, ar, Užsakovui nustačius, kad šių reikalavimų Vykdytojas nesilaiko, Vykdytojui taikytina 100,00 (vieno šimto) Eur dydžio bauda. Jei pakartotinai nustatoma, kad Vykdytojas nesilaiko aplinkos apsaugos reikalavimų, Užsakovas turi teisę vienašališkai nutraukti šią Sutartį.

6.1.5. Vykdytojas neatleidžiamas nuo atsakomybės dėl sutartinių įsipareigojimų vykdymo ir jam nekompensuojamos jokios papildomos išlaidos, kurios gali atsirasti atliekant Darbus nepalankiomis sąlygomis.

**6.2. Užsakovo atsakomybė:**

6.2.1. neatlikus apmokėjimo už tinkamai atliktus Darbus, Sutartyje nustatytais terminais, Vykdytojo pareikalavimu, Užsakovas privalo sumokėti Vykdytojui už kiekvieną uždelstą dieną 0,05 (penkias šimtąsias) proc. delspinigių nuo laiku neapmokėtos sumos be PVM;

6.2.2. Užsakovas turi teisę nemokėti už nekokybiškai atliktus Darbus, kol trūkumai bus pašalinti.

**7. SUBTEIKĖJAI IR JŲ KEITIMO TVARKA**

7.1. Vykdytojas Sutarties vykdymui pasitelkia subrangovą/subteikėją (us) – [*juridinio asmens pavadinimas, įmonės kodas, buveinės adresas, atliekamų darbų/paslaugų pavadinimas*]

*(duomenys įrašomi tik tuo atveju, jei pasitelkiamas subrangovas/subteikėjas)* (toliau – Subrangovas/Subteikėjas)). Vykdytojas privalo informuoti Užsakovą apie šios informacijos pasikeitimus, taip pat apie naujus subrangovus/subtiekėjus, kuriuos jis ketina pasitelkti vėliau.

7.2. Subrangovų/Subteikėjų pasitelkimas nekeičia Vykdytojo atsakomybės dėl tinkamos Sutarties  įvykdymo. Vykdytojas prisiima atsakomybę už Subrangovų/Subteikėjų veiklą vykdant Sutartį ir atsako už Sutartinių prievolių neįvykdymą ar netinkamą įvykdymą.

7.3. Sutarties vykdymo metu Vykdytojas, gali inicijuoti Subrangovo/Subteikėjo nurodyto Sutartyje pasikeitimą/atsisakymą, esant labai svarbioms priežastims ir tai pripažintų bei patvirtintų Užsakovas, ar jei Subrangovas/Subteikėjas nepajėgus vykdyti įsipareigojimų Užsakovui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, pateikiant Užsakovui raštišką prašymą keisti Subrangovą/Subteikėją arba atsisakyti jo bei keičiamo Subrangovo/Subteikėjo kvalifikaciją pagrindžiančius dokumentus arba dokumentus įrodančius, kad Vykdytojas turi teisę atlikti tuos Darbus.

7.4. Keičiamas ar naujai pasitelkiamas Subrangovas/Subteikėjas privalo būti ne žemesnės kvalifikacijos, kaip Subrangovas/Subteikėjas nurodytas Sutartyje.

7.5. Jei Subrangovui/Subteikėjui Pirkimo dokumentuose buvo keliami kvalifikaciniai reikalavimai arba Subrangovas/Subteikėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas ar naujai pasitelkiamas  Subrangovas/Subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu Subrangovo/Subteikėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Vykdytojas per Užsakovo nustatytą terminą pakeistų minėtą Subrangovą/Subteikėją reikalavimus atitinkančiu Subrangovu/Subteikėju.

7.6. Į pateiktą prašymą pakeisti/atsisakyti ar naujai pasitelkti Subrangovų/Subteikėjų, Užsakovas, įvertinęs keičiamo Subrangovo/Subteikėjo ar Vykdytojo kvalifikaciją įrodančius dokumentus, apie priimtą sprendimą Vykdytojui atsako raštu  ne vėliau kaip per 5 (penkias) darbo dienas, pateikdamas sutikimą pakeisti ar naujai pasitelkti Subrangovą/Subteikėją kitu Subrangovu/Subteikėju ar jo atsisakyti nei nurodyta Sutartyje arba išdėsto Subrangovo/Subteikėjo keitimo/atsisakymo ar naujo pasitelkimo nesutikimo motyvus.

7.7. Šalims tarpusavyje susitarus dėl Subrangovo/Subteikėjo keitimo/atsisakymo ar naujo pasitelkimo, šie keitimai/atsisakymai ar naujas pasitelkimas įforminami raštišku susitarimu, kuris yra Sutarties neatskiriama dalis.

7.8. Užsakovas numato tiesioginio atsiskaitymo su Subrangovu/Subteikėju galimybę, vadovaujantis šiame punkte nustatyta tvarka. Užsakovas ne vėliau kaip per 3 (tris) darbo dienas nuo šios Sutarties sudarymo informuoja Subrangovus/Subteikėjus apie tiesioginio atsiskaitymo galimybę, o Subrangovas/Subteikėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai Subrangovas/Subteikėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Vykdytojo ir jo Subrangovo/Subteikėjo, kurioje aprašoma tiesioginio atsiskaitymo su Subrangovu/Subteikėju tvarka, kurioje numatoma teisė Vykdytojui prieštarauti nepagrįstiems mokėjimams subrangovui.

**8. SUSIRAŠINĖJIMAS**

8.1. Visi su šia Sutartimi susiję pranešimai, prašymai, kiti dokumentai ar susirašinėjimas yra siunčiami paštu, el. paštu (informuojant apie gavimą), jų originalus (jeigu originalai bus perduodami ar siunčiami) įteikiant kitai Šaliai asmeniškai ar siunčiant registruotu ar kurjeriniu paštu, kiekvienam iš jų Sutartyje nurodytu atitinkamu adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas siunčiamas yra el. paštu (informuojant apie gavimą). Apie savo adreso ar kitų rekvizitų pakeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.

8.2. Šalių nurodyti adresai, telefonai, elektroninis paštas, atsakingi už Sutarties vykdymą asmenys:

|  |  |  |
| --- | --- | --- |
|  | **Užsakovas**  (atstovas/atsakingas asmuo) | **Vykdytojas**  (atstovas/atsakingas asmuo) |
| Vardas, pavardė |  |  |
| Adresas | Laisvės a. 20, 35200 Panevėžys | Beržų g. 12, 36226 Panevėžys |
| Telefonas | +370 45 501 319 | +370 45 587 068 |
| El. paštas |  |  |

8.3. Už Sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, atsakingas Užsakovo paskirtas Panevėžio miesto savivaldybės administracijos Viešųjų pirkimų skyriaus vyriausioji specialistė

**9. SUTARTIES PAKEITIMAS**

9.1. Vykdant Sutartį gali būti atliekami techninio pobūdžio Sutarties pakeitimai, kurie visiškai neturi įtakos Šalių tarpusavio įsipareigojimų turinio pakeitimui. Techninio pobūdžio pakeitimais laikoma: Sutarties šalių rekvizitai, asmenų, atsakingų už Sutarties vykdymą, pakeitimas, techninės klaidos ir kt. Techninio pobūdžio pakeitimai įforminami Šalių atstovų pasirašytu susitarimu, kuris yra neatskiriama Sutarties dalis.

9.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Užsakovas. Šalims tarpusavyje susitarus dėl Sutarties sąlygų keitimo, šie keitimai įforminami Sutarties šalių atstovų pasirašomu susitarimu.

**10. SUTARTIES NUTRAUKIMAS**

10.1. Užsakovas, įspėjęs Vykdytoją raštu prieš 14 (keturiolika) kalendorinių dienų, vienašališkai gali nutraukti šią Sutartį šiais atvejais, kurie Šalių yra pripažįstami, pasirašant šią Sutartį, esminiais Sutarties sąlygų pažeidimais:

10.1.1. kai Vykdytojas per pagrįstai nustatytą laikotarpį neįvykdo pagrįstų Užsakovo nurodymų atlikti netinkamai įvykdytus arba neįvykdytus sutartinius įsipareigojimus;

10.1.2. Vykdytojas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose nustatyta tvarka susidaro analogiška situacija;

10.1.3. keičiasi Vykdytojo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

10.1.4. Vykdytojas sudaro Subteikimo sutartį be Užsakovo sutikimo;

10.1.5. Vykdytojas nesilaiko Sutartyje numatytų Darbų atlikimo terminų;

10.1.6. kitais Viešųjų pirkimų įstatymo 90 straipsnyje numatytais atvejais.

10.2. Vykdytojas, įspėjęs raštu Užsakovą prieš 14 (keturiolika) kalendorinių dienų, vienašališkai gali nutraukti šią Sutartį prieš terminą, kai Užsakovas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas.

10.3 Užsakovas po Sutarties nutraukimo ne vėliau kaip per 3 (tris) darbo dienas turi patvirtinti atliktų Darbų vertę, taip pat parengiama ataskaita apie Sutarties nutraukimo dieną esančią Sutarties Šalių skolą viena kitai.

10.4. Jei Sutartis nutraukiama Užsakovo iniciatyva dėl Vykdytojo padarytų Sutarties pažeidimų, nuostoliai ir išlaidos išieškomi išskaičiuojant juos iš Vykdytojui mokėtinų sumų.

10.5. Sutartį nutraukus dėl Vykdytojo kaltės, Vykdytojas neturi teisės reikalauti į kokių nors jo patirtų nuostolių ar žalos kompensaciją.

10.6. Ši Sutartis gali būti nutraukta abiejų Šalių raštišku susitarimu.

10.7. Nutraukiant Sutartį dėl Vykdytojo kaltės, Vykdytojas per 7 (septynias) darbo dienas sumoka Užsakovui 1 500,00 (vieną tūkstantį penkis šimtus) eurų dydžio baudą, kurios sumokėjimas neatleidžia Vykdytojo nuo pareigos atlyginti visus Užsakovo patirtus nuostolius, Vykdytojas nevykdant ar netinkamai vykdant šią Sutartį.

10.8. Nutraukus Sutartį dėl to, kad Vykdytojas neįvykdė ar netinkamai vykdė šią Sutartį, Užsakovas vykdo Viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Vykdytoją.

**11. NENUGALIMOS JĖGOS APLINKYBĖS**

11.1. Nė viena Sutarties Šalis nėra laikoma pažeidusi Sutartį arba nevykdanti savo įsipareigojimų pagal ją jei įsipareigojimus vykdyti jai trukdo nenugalimos jėgos aplinkybės, atsiradusios po konkurso nugalėtojo paskelbimo ar po Sutarties įsigaliojimo dienos.

11.2. Nenugalimos jėgos aplinkybių sąvoka apibrėžiama ir šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos aplinkybėms taisyklėse, patvirtintose 1996 m. liepos 15 d. Lietuvos Respublikos Vyriausybės nutarimu Nr. 840 „Dėl Atleidimo nuo atsakomybės esant nenugalimos jėgos aplinkybėms taisyklių patvirtinimo".

11.3. Jei kuri nors Sutarties Šalis mano, kad atsirado nenugalimos jėgos aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jei Vykdytojas raštu nenurodo kitaip, Vykdytojas toliau vykdo savo įsipareigojimus pagal sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos aplinkybės netrukdo, vykdyti.

11.4. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

11.5. Jei nenugalimos jėgos (*force majeure*) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Vykdytojui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**12. KITOS SUTARTIES SĄLYGOS**

12.1. Šalys įsipareigoja jokiu būdu neskleisti trečiosioms šalims informacijos, susijusios su šia Sutartimi bei jos vykdymu (konfidenciali informacija), prieš tai negavus kitos Šalies raštiško sutikimo. Konfidenciali informacija gali būti atskleista trečiosioms šalims tik tais atvejais, kai to reikalauja įstatymai. Kiekviena Šalis turi imtis priemonių, kad jos darbuotojai laikytųsi šios nuostatos.

12.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.

12.3. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

12.4. Jeigu pirkimo vykdymo metu nebuvo tikrinama Vykdytojo kvalifikacija dėl teisės verstis atitinkama veikla arba buvo tikrinama ne visa apimtimi, Vykdytojas įsipareigoja Užsakovui, kad Sutartį vykdys tik tokią teisę turintys asmenys.

12.5. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

12.6. Sutartis sudaroma lietuvių kalba, 1 (vienu) egzemplioriumi ir Šalių pasirašoma kvalifikuotu elektroniniu parašu.

**13. SUTARTIES PRIEDAI**

13.1. Sutarties pasirašymo metu prie Sutarties pridedamas šis priedas, kuris yra neatskiriama Sutarties dalis – Šermuto upelio vagos valymo darbų atlikimo techninė užduotis.

13.2. Sutartį sudarantys dokumentai laikomi vienas kitą paaiškinančiais.

**14. SUTARTIES ŠALIŲ REKVIZITAI**

|  |  |
| --- | --- |
| **UŽSAKOVAS**  Panevėžio miesto savivaldybės administracija  Kodas 288724610  Ne PVM mokėtojas  Laisvės a. 20, 35200 Panevėžys  A. s. LT70 7300 0100 9139 8016  Bankas Swedbank, AB  Banko kodas 73000  Tel. 0 45 501360  El. paštas [administracija@panevezys.lt](mailto:administracija@panevezys.lt)  Administracijos direktorius  Giedrius Šileika | **VYKDYTOJAS**  UAB „Panevėžio gatvės“  Kodas 147026330  PVM mokėtojo kodas LT470263314  Beržų g. 12, 36226 Panevėžys  A. s. LT84 7300 0100 0237 7178  Bankas Swedbank, AB  Banko kodas 73000  Tel. 0 45 587 068  El. paštas admin@pangatves.lt  Direktorius  Arvydas Zapalskis |